Document ID: /roh_data/filtered/fineweb-2-filterrobots_roh.jsonl.gz/22551

La cumissiun ha sustegnì da midar la lescha federala d’embargo, cun 18 cunter 6 vuschs. Quai communitgeschan ils servetschs parlamentars. Questa decisiun succeda era sut il squitsch public, da surpigliar tut las sancziuns da l’Uniun europeica cunter la Russia ed il Belarus. Fin uss n’ha la Svizra betg surpiglià sancziuns tematicas, damai che la lescha actuala n’enconuscha betg talas.
Las novas variantas da sancziunar pudessan sa drizzar sco fin uss cunter stadis, dentant era cunter persunas singulas ed interpresas. Ellas pudessan er esser ina reacziun sin armas chemicas u la violaziun da dretgs umans.